R/place

r/place ແມ່ນໂຄງການຮ່ວມມືທີ່ເກີດຂຶ້ນເລື້ອຍໆ ແລະ ການທົດລອງທາງດ້ານສັງຄົມ ທີ່ຈັດຢູ່ໃນເວັບໄຊທ໌ລວມເນື້ອຫາReddit . ເປີດຕົວຄັ້ງທຳອິດໃນວັນApril Fools' Day 2017,ແລະ ໄດ້ເປີດຕົວອີກຄັ້ງໃນວັນApril Fools' Day 2022 ແລະ ໃນວັນທີ 20 ກໍລະກົດ 2023.

ການທົດລອງໃນປີ 2017 ກ່ຽວຂ້ອງກັບແຜ່ນຜ້າອອນລາຍທີ່ຕັ້ງຢູ່ໃນsubredditທີ່ເອີ້ນວ່າ r/place . ຜູ້​ໃຊ້​ທີ່​ລົງ​ທະ​ບຽນ​ສາ​ມາດ​ແກ້​ໄຂ​ຜ້າ​ໃບ​ໂດຍ​ການ​ວາງສີພິກເຊວໜຶ່ງ​ຈາກຈານສີທີ່ມີ16 ສີ​. ຫຼັງຈາກວາງພິກເຊວແລ້ວ, ເຄື່ອງຈັບເວລາຈະປ້ອງກັນບໍ່ໃຫ້ຜູ້ໃຊ້ວາງພິກເຊວອີກໃນໄລຍະເວລາທີ່ແຕກຕ່າງກັນຕັ້ງແຕ່ 5 ນາທີຂຶ້ນໄປ (ຂຶ້ນກັບວ່າຜູ້ໃຊ້ໄດ້ຢືນຢັນທີ່ຢູ່ອີເມວຂອງຕົນເອງບໍ່).   ແນວຄິດຂອງການທົດລອງໄດ້ຖືກຄິດຂຶ້ນໂດຍ Josh Wardle .   ຜູ້ດູແລຂອງRedditໄດ້ສິ້ນສຸດການທົດລອງປະມານ72ຊົ່ວໂມງຫຼັງຈາກການເປີດຕົວ, ໃນວັນທີ 3 ເດືອນເມສາປີ 2017. ມີລ້ານກວ່າຄົນທີ່ໄດ້ແກ້ໄຂແຜ່ນຜ້າ, ວາງພິກເຊວໄປທັງຫມົດປະມານ 16 ລ້ານພິກເຊວ ແລະ ໃນເວລາທີ່ການທົດລອງສິ້ນສຸດລົງ ມີຜູ້ໃຊ້ 90,000 ກວ່າຄົນທີ່ກໍາລັງເບິ່ງ ຫຼື ແກ້ໄຂແຜ່ນຜ້າ. ການທົດລອງນີ້ໄດ້ຖືກຍົກຍ້ອງສໍາລັບການເປັນຕົວແທນຂອງວັດທະນະທໍາຂອງຊຸມຊົນອອນລາຍຂອງReddit ແລະ ວັດທະນະທໍາອິນເຕີເນັດໂດຍລວມ.

ພາບລວມ 
ການທົດລອງໃນປີ 2017ແມ່ນອີງໃສ່subreddit ທີ່ເອີ້ນວ່າ r/place, ເຊິ່ງຜູ້ໃຊ້ທີ່ລົງທະບຽນແຕ່ລະຄົນສາມາດວາງສີພິກເຊວໜຶ່ງ (ຫຼື "tile") ເທິງແຜ່ນຜ້າອອນລາຍທີ່ມີຂະໜາດໜຶ່ງລ້ານ (1000 x 1000) ພິກເຊວ ແລະ ລໍຖ້າເວລາທີ່ແນ່ນອນກ່ອນທີ່ຈະວາງອີກອັນ.  ໃນປີ 2017, ເວລາລໍຖ້າມີການປ່ຽນແປງແຕ່ 5 ຫາ 20 ນາທີຕະຫຼອດການທົດລອງ ແລະ ຜູ້ໃຊ້ສາມາດເລືອກສີຂອງພິກເຊວຈາກຈານສີສິບຫົກສີ.   ໃນປີ 2022 ເລີ່ມຕົ້ນດ້ວຍຂະໜາດ ແລະ ສີດຽວກັນກັບປີ 2017, ແຕ່ແຜ່ນຜ້າໄດ້ມີການຂະຫຍາຍອອກເປັນສີ່ລ້ານ (2000 x 2000) ພິກເຊວ ແລະ ຈານສີກໍຄ່ອຍໆມີສີຕື່ມອີກສິບຫົກສີເປັນຈໍານວນທັງໝົດ32ສີ.  ປີ2023ຍັງເລີ່ມຕົ້ນດ້ວຍຂະຫນາດດຽວກັນກັບປີ2022 ແລະ 2017 (1000 x 1000), ແລະເລີ່ມຕົ້ນດ້ວຍ 8 ສີ. ຕໍ່ມາໄດ້ຂະຫຍາຍເປັນ 2 ລ້ານ (2000 x 1000) ພິກເຊວ, ມີ 16 ສີ, ຫຼັງຈາກນັ້ນຍັງຂະຫຍາຍເປັນ 6 ລ້ານ (3000 x 2000) ພິກເຊວແລະ ມີ 32 ສີ. 

ຜູ້ດູແລ Reddit ມີຄວາມສາມາດໃນການວາງພິກເຊວຫຼາຍເທົ່າທີ່ເຂົາເຈົ້າຕ້ອງການ ແລະ ສາມາດນໍາໃຊ້ຄວາມສາມາດນີ້ເພື່ອເອົາເນື້ອຫາທີ່ບໍ່ດີອອກຈາກ r/place. ຂໍ້ແນະນຳໄດ້ອະທິບາຍເນື້ອຫາທີ່ບໍ່ດີເປັນພາບໂປ້ເປືອຍ, ຄຳເວົ້າທີ່ຫຍາບຄາຍ, ການຄຸກຄາມຢ່າງເຈາະຈົງ, ຫຼື ເນື້ອຫາທີ່ຖືກຕໍ່ຕ້ານ.    ຄວາມສາມາດນີ້ໄດ້ສະແດງໃຫ້ເຫັນໃນປີ 2023 ເມື່ອມີຂໍ້ຄວາມທີ່ສະແດງຄວາມຮຸນແຮງຕໍ່ CEOຂອງReddit ແລະ ຮູບພາບທາງເພດກໍຖືກລົບອອກເຊັ່ນກັນ.

ປະຫວັດ

ການທົດລອງໃນປີ2017 

ຊ່ວງເວລາຕົ້ນໆຂອງການທົດລອງມີລັກສະນະເປັນການວາງພິກເຊວແບບສຸ່ມໆ ແລະຄວາມວຸ່ນວາຍທີ່ເກີດຂຶ້ນຈາກຄວາມພະຍາຍາມທີ່ຈະສ້າງຮູບພາບ.  ໃນ​ບັນ​ດາ​ພາກ​ສ່ວນ​ທີ່​ແຕກ​ຕ່າງ​ກັນ ​ຄັ້ງ​ແຮກຂອງແຜ່ນ​ຜ້າ​​ແມ່ນ​ມຸມ​ຂອງພິກເຊວເຊິ່ງເປັນສີ​ຟ້າ​ທັງ​ໝົດ (ຊື່ "Blue Corner​"​) ແລະ​ການ​ເຄົາ​ລົບເຖິງ Pokémon .  ໃນຂະນະທີ່ການທົດລອງກຳລັງດຳເນີນໄປ, ບາງຊຸມຊົນsubreddit ເຊັ່ນ: ວິດີໂອເກມ, ທີມກິລາ ແລະ ແຕ່ລະປະເທດ, ໄດ້ປະສານງານຄວາມພະຍາຍາມຂອງຜູ້ໃຊ້ຂອງພວກເຂົາເພື່ອຮຽກຮ້ອງ ແລະ ຍຶດເອົາພາກສ່ວນບາງສ່ວນໃນການສ້າງພາບ.   ສິ່ງນີ້ມັກຈະເຮັດໃຫ້ເກີດຄວາມຂັດແຍ້ງລະຫວ່າງຊຸມຊົນທີ່ແຂ່ງຂັນກັນເພື່ອເອົາພື້ນທີ່ຢູ່ເທິງແຜ່ນຜ້າ.  ໂດຍລວມແລ້ວ, ມີຫຼາຍພັນຊຸມຊົມທີ່ໄດ້ມີສ່ວນຮ່ວມ. 

ພາກສ່ວນອື່ນໆຂອງແຜ່ນຜ້າຖືກຕົກແຕ່ງໂດຍຊຸມຊົນ ແລະ ຄວາມພະຍາຍາມປະສານງານທີ່ເກີດຂື້ນໂດຍສະເພາະ. ຜົນງານຂອງສິນລະປະພິກເຊວຫຼາຍອັນເກີດມາຈາກການຮ່ວມມືຂອງຊຸມຊົນຕ່າງໆເຊັ່ນ: ຕົວລະຄອນທີ່ສົມມຸດ, ອິນເຕີເນັດ ມີມ, ທຸງ, ແລະການສ້າງພາບສິລະປະທີ່ມີຊື່ສຽງເຊັ່ນ Mona Lisa  ແລະ The Starry Night .    “ ລັກທິ ” ທີ່ເກີດຂຶ້ນຫຼາຍອັນກໍຖືກສ້າງ ແລະ ປ້ອງກັນສິ່ງທີ່ເປັນສັນຍະລັກຕ່າງໆເຊັ່ນ: ຊ່ອງຫວ່າງ (ສີດຳ), ເສັ້ນດ່າງສີຂຽວ, ມຸມສີຟ້າທີ່ຄ່ອຍໆຂະຫຍາຍອອກ ແລະ “ຖະໜົນສາຍຮຸ້ງ”.  ໃນຕອນທີ່ການທົດລອງສິ້ນສຸດລົງໃນວັນທີ 3 ເດືອນເມສາປີ 2017, ມີຜູ້ໃຊ້90,000ກວ່າຄົນທີ່ກໍາລັງເບິ່ງ ແລະ ແກ້ໄຂແຜ່ນຜ້າ,  ແລະ ມີລ້ານກວ່າຄົນທີ່ໄດ້ວາງພິກເຊວທັງໝົດປະມານ 16 ລ້ານພິກເຊວ.   ຈາກການວິເຄາະພົບວ່າພາບສຸດທ້າຍຂອງການທົດລອງປະກອບດ້ວຍສິລະປະຈາກ800ກວ່າຊຸມຊົນ. 

r/placeໄດ້ຮັບການຍ້ອງຍໍສໍາລັບການເປັນຕົວແທນທີ່ມີສີສັນຂອງຊຸມຊົນອອນລາຍReddit. ກຸ່ມ.A.V ເອີ້ນວ່າມັນ "ເປັນວິທີທີ່ອ່ອນໂຍນ ແລະ  ມີສີສັນສໍາລັບRedditors ເພື່ອເຮັດສິ່ງທີ່ພວກເຂົາເຮັດໄດ້ດີທີ່ສຸດ: ໂຕ້ຖຽງກັນກ່ຽວກັບສິ່ງທີ່ພວກເຂົາຮັກ".  Gizmodo ໄດ້ບັນທຶກເປັນ "ຫຼັກຖານທີ່ສະແດງເຖິງຄວາມສາມາດໃນການຮ່ວມມືຂອງອິນເຕີເນັດ".  ນັກສະແດງຄວາມຄິດເຫັນຈໍານວນໜຶ່ງໄດ້ອະທິບາຍການທົດລອງດັ່ງກ່າວເປັນຕົວແທນຢ່າງກວ້າງຂວາງຂອງວັດທະນະທໍາອິນເຕີເນັດ.  ບາງຄົນຍັງໄດ້ສະແດງຄວາມຄິດເຫັນກ່ຽວກັບຄວາມສໍາພັນທີ່ປາກົດຂື້ນລະຫວ່າງການສ້າງຂອງແຜ່ນຜ້າໃນຕອນສຸດທ້າຍ ແລະ ຊຸມຊົນຂະໜາດນ້ອຍພາຍໃນReddit, ທີ່ມີອິດສະລະແຕ່ຮ່ວມມືກັນເປັນສ່ວນຫນຶ່ງຂອງຊຸມຊົນທີ່ມີຂະໜາດໃຫຍ່.  Newsweek ເອີ້ນມັນວ່າ "ການທົດລອງທີ່ດີທີ່ສຸດຂອງອິນເຕີເນັດ",  ແລະນັກຂຽນທີ່ Ars Technica ໄດ້ແນະນໍາວ່າຈິດວິນຍານຂອງການຮ່ວມມືຂອງ r/placeເປັນຕົວແທນຂອງຕົວແບບຂອງການຕໍ່ສູ້ກັບພວກຫົວຮຸນແຮງໃນຊຸມຊົນອິນເຕີເນັດ.  ການທົດລອງໄດ້ຮັບການວິພາກວິຈານບາງສ່ວນສໍາລັບການຂາດການປ້ອງກັນຈາກການນໍາໃຊ້ bot ເຊິ່ງຜູ້ໃຊ້ໃຊ້ scripts ແລະ macros ເພື່ອແຕ້ມອັດຕະໂນມັດໃສ່ແຜ່ນຜ້າ.

ການ​ທົດ​ລອງ​ໃນປີ2022 

ໃນ​ວັນ​ທີ 28 ມີ​ນາ 2022, ການກັບມາຂອງ r/place ໄດ້​ຖືກ​ປະ​ກາດ.  ການທົດລອງເລີ່ມຕົ້ນຂຶ້ນໃນວັນທີ 1 ເດືອນເມສາປີ 2022 ແລະ ໃຊ້ເວລາສາມມື້ເຄິ່ງ, ລວມທັງການຂະຫຍາຍແຜ່ນຜ້າສອງຄັ້ງເພື່ອໃຫ້ມີພື້ນທີ່ເພີ່ມເຕີມ. ຈານສີຍັງໄດ້ມີການເພີ່ມສີ ໃນມື້ທີສອງ ແລະ ມື້ທີສາມ.   ໃນຄັ້ງນີ້ບໍ່ຄືກັບໃນປີ 2017,  subreddits ຂະໜາດນ້ອຍໄດ້ເລີ່ມປະສານງານໃນການສ້າງສິລະປະພິກເຊວທັນທີ ແລະ ຊຸມຊົນຂະໜາດໃຫຍ່ໄດ້ມີການປະສານງານກັນໃນ Discord ແລະ Twitch ເພື່ອພະຍາຍາມທີ່ຈະຂະຫຍາຍສິລະປະທີ່ມີຢູ່ແລ້ວ, ສ້າງທັບພາບສິລະປະອື່ນ, ແລະ ການສ້າງພາບໃໝ່ຢ່າງຫຼວງຫຼາຍ.   ໃນຕອນສຸດທ້າຍຂອງການທົດລອງໃນມື້3.5, ໄດ້ມີການປ່ຽນແປງ 160 ລ້ານພິກເຊວເຊິ່ງດໍາເນີນການໂດຍຜູ້ໃຊ້10.5ລ້ານກວ່າຄົນ, ໃນຂະນະນັ້ນສະເລ່ຍປະມານ 2 ລ້ານພິກເຊວຕໍ່ຊົ່ວໂມງ. ໃນການປ່ຽນແປງພິກເຊວເຫຼົ່ານີ້, ປະມານ 26 ລ້ານພິກເຊວແມ່ນຊໍ້າກັນ (ສີດຽວກັນກັບພິກເຊວທີ່ມີຢູ່ແລ້ວ, ແຕ່ວາງໂດຍຜູ້ໃຊ້ຄົນອື່ນ). ຕົວເລກເຫຼົ່ານີ້, ມາຈາກຂໍ້ມູນໂດຍກົງ, ບໍ່ແມ່ນແບບທີ່ຂຽນໄວ້ໃນບົດຄວາມທີ່ມີຄວາມຜິດພາດ(ບົດຄວາມທີ່ສ້າງຂຶ້ນໂດຍບຸກຄົນພາຍນອກ).   ໃນລະຫວ່າງສອງສາມຊົ່ວໂມງສຸດທ້າຍກ່ອນການທົດລອງPlace 2022 ສິ້ນສຸດລົງ, ຜູ້ໃຊ້ໄດ້ຖືກຈໍາກັດໃຫ້ໃຊ້ພຽງແຕ່ພິກເຊວສີຂາວເທົ່ານັ້ນ. ຜ້າໃບທັງໝົດຈຶ່ງຄ່ອຍໆກາຍເປັນແຜ່ນຜ້າສີຂາວ, ກັບຄືນສູ່ສະພາບດັ້ງເດີມຂອງມັນ.  

ການອ້າງອີງເຖິງວັດທະນະທໍາທີ່ມີຄວາມນິຍົມ, ມີມອິນເຕີເນັດ ແລະ ການເມືອງແມ່ນເຫັນໄດ້ທົ່ວໄປ.  ຊຸມຊົນ Fandom ໄດ້ເຂົ້າຮ່ວມໂດຍການສ້າງຮູບຕົວແທນຂອງວັດທະນະທຳຂອງແຕ່ລະຊຸມຊົມ.  ຄ້າຍ​ຄື​ກັນ​ກັບ​ປີ 2017, ງານ​ສິ​ລະ​ປະ​ສ່ວນ​ຫຼາຍ​ແມ່ນ​ທຸງ​ຊາດ.  ລວມເຖິງການສະໜັບສະໜູນສໍາລັບ ປະເທດອູແກຣນ ໃນ ການຮຸກຮານອູແກຣນຂອງລັດເຊຍ ,   ແລະ ຍັງມີປະທານາທິບໍດີອູແກຣນ Volodymyr Zelenskyy ທີ່ໃສ່ແວ່ນຕາກັນແດດ. 

ສະຕຣີມເມີດັງໃນ Twitch ໄດ້ມີການແຊກແຊງໂດຍການສັ່ງໃຫ້ຜູ້ເບິ່ງຂອງພວກເຂົາແຕ້ມໂລໂກ້ ແລະ ສັນຍະລັກຢ່າງໄວວາທັບໃສ່ຮູບພາບທີ່ມີແລ້ວຢູ່ຫຼາຍເທື່ອ.   streamer Félix Lengyel ຫຼື ຮູ້ຈັກກັນດີໃນນາມ xQc, ມີຜູ້ເບິ່ງພ້ອມກັນສູງສຸດ233,000ຄົນ.   ຜູ້ເບິ່ງຂອງ Lengyel ມັກຈະຖືກແບນໂດຍຜູ້ດູແລ Reddit,  ແລະ Lengyel ໄດ້ກ່າວວ່າລາວໄດ້ຮັບການຂົ່ມຂູ່ຂ້າໃນໜຶ່ງຊົ່ວໂມງຫຼາຍກວ່າທີ່ລາວໄດ້ຮັບໃນຫົກປີຂອງການstream.

ການ​ທົດ​ລອງ​ໃນປີ2023 
Reddit ໄດ້ເປີດຕົວໂຄງການຮ່ວມມື r/place ໃໝ່ໃນວັນທີ 20 ກໍລະກົດ 2023, ພາຍໃຕ້ຊື່ "ຖືກບ່ອນ, ຜິດເວລາ", ທ່າມກາງການຕັດສິນໃຈທີ່ບໍ່ເປັນທີ່ນິຍົມທີ່ເຮັດໂດຍບໍລິສັດທີ່ເຮັດໃຫ້ຜູ້ໃຊ້ Reddit ຂົມຂື່ນ, ລວມທັງການທີ່ເຮັດໃຫ້ເກີດ ການໂຕ້ແຍ້ງ API ທີ່ມີຜົນກະທົບຕໍ່ແອັບບຸກຄົນທີສາມຂອງ Reddit.   ໃນຂະນະທີ່ປະກາດການກັບມາຂອງr/place, Reddit ກ່າວວ່າ: "ເຮ້, ຈັ່ງແມ່ນເວລາທີ່ດີທີ່ຈະສະເໜີແຜ່ນຜ້າເປົ່າໃຫ້ກັບຊຸມຊົນຂອງພວກເຮົາດີກວ່າເວລາທີ່ຜູ້ໃຊ້ແລະ mods(ຜູ້ດູແລຂອງsubredditຕ່າງໆ) ຂອງພວກເຮົາມີຄວາມກະຕືລືລົ້ນທີ່ສຸດ ... ແມ່ນບໍ່?" 

ພາຍໃນມື້ແຮກຂອງການທົດລອງ 2023, ມີການຂຽນ"fuck spez"ເປັນຈຳນວນຫຼາຍ ("spez" ແມ່ນຊື່ຂອງ CEO ຂອງReddit  Steve Huffman )ໃສ່ແຜ່ນຜ້າ, ບາງອັນກໍມີຂະໜາດໃຫຍ່ຫຼາຍ, ບາງອັນກໍຂະໜາດນ້ອຍ.  ການຂຽນເທິງແຜ່ນຜ້າອື່ນ, ພົບເຫັນໃນບັນດາສິລະປະຂອງເຢຍລະມັນ, ໄດ້ກ່າວວ່າ: " u/spez ist ein hurensohn ".   ເວັບໄຊທ໌ຂ່າວ Messenger ໄດ້ລາຍງານວ່າ ສິລະປະຂອງr/place ທີ່ກ່ຽວຂ້ອງກັບ "spez" ທີ່ສ້າງຂຶ້ນພາຍໃຕ້ກົດໄດ້ຖືກລົບອອກໂດຍReddit, ເມື່ອ Messenger ໄດ້ຂໍໃຫ້Reddit ສະແດງຄວາມເຫັນ, Reddit ບອກວ່າມັນແມ່ນການບັງຄັບໃຊ້ກົດລະບຽບ (ເຊິ່ງບໍ່ອະນຸຍາດໃຫ້ມີການຄຸກຄາມຢ່າງເຈາະຈົງ).    ໃນຂະນະດຽວກັນ, ການຂຽນແຜ່ນຜ້າອື່ນໆຈໍານວນໜຶ່ງຂຽນພຽງແຕ່ວ່າ "API".  ນອກຈາກນີ້ຍັງມີການຂຽນແຜ່ນຜ້າ, "ບໍ່ເຄີຍລືມສິ່ງທີ່ຖືກລັກໄປຈາກພວກເຮົາ", ເຊິ່ງສ້າງໂດຍຊຸມຊົນ Save3rdPartyApps.  ໃນລະຫວ່າງການຂະຫຍາຍແຜ່ນຜ້າ, ການປະທ້ວງຕໍ່ກັບ Huffman ກໍປາກົດຂຶ້ນຢ່າງຫຼວງຫຼາຍ, ເຊັ່ນຂໍ້ຄວາມວ່າ "spez = twat " ທີ່ເຮັດໂດຍຜູ້ໃຊ້ທີ່ເຮັດສິລະປະແບບອັງກິດ. 

ນອກເໜືອຈາກສິລະປະທີ່ປະທ້ວງ Reddit, ຫຼາຍໆງານສິລະປະຕົ້ນໆແມ່ນທຸງ, ບວກກັບການຂຽນແຜ່ນຜ້າຫຼາຍສີຂອງ "DICKS".  ໃນບັນດາການປະກອບສ່ວນທີ່ໂດດເດັ່ນທີ່ສຸດແມ່ນມາຈາກຜູ້ໃຊ້ຈາກຊຸມຊົມ Touhou Project, osu! ແລະ Hatsune Miku,  ທີ່ຮ່ວມມືກັນສ້າງມິວສິກວິດີໂອ " Bad Apple!! " ຢູ່ເທິງແຜ່ນຜ້າ.  ງານສິລະປະອື່ນໆຍັງຖືກສ້າງຂື້ນເຊັ່ນເກມ Genshin Impact, ແມວທີ່ໃຊ້ແວ່ນຕາກັນແດດ, ບັດ PokémonຂອງCharizard ແລະ ການເຄົາລົບໃຫ້ກັບ Minecraft YouTuber Technoblade ທີ່ໄດ້ລ່ວງລັບໄປແລ້ວ.    

ແຜ່ນຜ້າໄດ້ຖືກຂະຫຍາຍອອກ 6 ຄັ້ງ ແລະ ໂຄງການໄດ້ສິ້ນສຸດລົງໃນວັນທີ 25 ກໍລະກົດ 2023.  ໃນຊົ່ວໂມງສຸດທ້າຍ, ຜູ້ໃຊ້ໄດ້ຖືກຈໍາກັດໃຫ້ໃຊ້ພຽງແຕ່ສີຂີ້ເທົ່າ .  ຜູ້ໃຊ້ນັບລ້ານຈຶ່ງປະສານງານເພື່ອສະກົດຄໍາວ່າ "Fuck Spez" ຕົວອັກສອນສີຂາວຂະໜາດໃຫຍ່ຢູ່ໃຈກາງຂອງແຜ່ນຜ້າ, ເຊິ່ງເປັນສ່ວນໜຶ່ງຂອງການປະທ້ວງ.    ໃນທີ່ສຸດແຜ່ນຜ້າທັງໝົດກໍເຕັມໄປດ້ວຍພື້ນທີ່ສີຂາວໃນຕອນທ້າຍຂອງໂຄງການ. 

ສີທີ່ມີຢູ່ຈານສີໃນປີ2023 (ມື້ທີ 1)

ຜົນກະທົບຕໍ່ສື່ສັງຄົມ 
ການທົດລອງຄັ້ງແຮກໄດ້ຮັບການຍ້ອງຍໍສໍາລັບການສ້າງຄວາມຮູ້ສຶກຂອງແບບກຸ່ມນິຍົມ ໃນຊ່ວງເວລາທີ່ອິນເຕີເນັດເກີດຄວາມແຕກແຍກ ແລະ ແບ່ງຝັ່ງແບ່ງຝ່າຍຢ່າງຫຼວງຫຼາຍ.  ໜັງສືພິມ Washington Post ປຽບທຽບ Place ກັບ The Million Dollar Homepage, ເວັບໄຊທ໌ 1000-by-1000-pixel ທີ່ແຕ່ລະ pixels ຖືກຂາຍເປັນເງິນໂດລາໃນປີ 2005.  ການສົນທະນາ ໄດ້ສັງເກດເຫັນວ່າ, ໃນຂະນະທີ່ການທົດລອງໄດ້ສະແດງໃຫ້ເຫັນເຖິງຄວາມສາມາດຂອງການຮ່ວມມືໃນອິນເຕີເນັດເພື່ອສະແດງເຖິງປາຖະໜາຂອງຜູ້ຄົນ, Placeຍັງສະແດງໃຫ້ເຫັນເຖິງຄວາມຫຍາບຄາຍ ແລະ ການລະເວັ້ນຂອງບາງຊຸມຊົນ.  ການທົດລອງໃນປີ2022ເຮັດໃຫ້ ຜູ້ໃຊ້ງານປະຈໍາວັນ ຂອງ Reddit ເຖິງຈຸດສູງສຸດຕະຫຼອດການ.  Kotaku ຊົມເຊີຍການກັບມາຂອງການທົດລອງໃນປີ 2022, ໂດຍກ່າວວ່າ: "ໃນຍຸກທີ່ອິນເຕີເນັດທີ່ສະໄໝໃໝ່ສ່ວນຫຼາຍແມ່ນຂີ້ເຫຍື້ອ, r/placeທີ່ໄດ້ກັບມາອີກຄັ້ງ ແລະ ມັນຍັງໂຄດເທ້." 

ສໍາລັບໃນ2023 ຂອງ r/place, <i id="mwAqs">The Verge</i> ໃຫ້ຄໍາເຫັນວ່າ "ບາງຄັ້ງໃນເວລາທີ່ໂຫດຮ້າຍທີ່ສຸດເທົ່າທີ່ເປັນໄປໄດ້", ຍ້ອນວ່າຜູ້ໃຊ້ Reddit ບາງຄົນຍັງ "ໃຈຮ້າຍ" ຕໍ່ກັບການຕັດສິນໃຈທີ່ຜ່ານມາຂອງ Reddit ໃນການຄິດຄ່າທໍານຽມສໍາລັບ API ຂອງReddit, ເພື່ອລົບປະຫວັດການສົນທະນາ ແລະ ປິດລະບົບ Reddit Gold.  ຫຼັງຈາກການທົດລອງປີ 2023 ໄດ້ຮັບການສະຫຼຸບ, Polygon ບອກວ່າມັນ "ແຕກຕ່າງກັນ" ຈາກຄັ້ງທີ່ຜ່ານໆມາ, ເພາະວ່າມັນຖືກ "ກໍານົດໂດຍ Redditors ບາງຄົນເຊິ່ງໃຊ້ແຜ່ນຜ້າເພື່ອປະທ້ວງ Steve Huffman CEO ຂອງ Reddit".

ການບັນທຶກ 

ຫຼັງຈາກການທົດລອງປີ 2017, ການບັນທຶກຂອງ r/place ໄດ້ຖືກສ້າງຂຶ້ນຢ່າງເປັນອິດສະຫຼະໂດຍ Roland Rytz,  ສະແດງໃຫ້ເຫັນພາບຖ່າຍຂອງແຜ່ນຜ້າໃນຕອນສຸດທ້າຍ ແລະ ການໂຕ້ຕອບເພື່ອເບິ່ງຄໍາອະທິບາຍຂອງພາກສ່ວນຕ່າງໆ. 

ການບັນທຶກໃໝ່ໂດຍອີງໃສ່ຊອບແວດຽວກັນໄດ້ຖືກລິເລີ່ມຂຶ້ນສຳລັບການທົດລອງ 2022   ໂດຍນັກຮຽນ Stefano Haagmans.  ການໃຊ້ຊໍ້ານີ້ຕໍ່ມາໄດ້ນໍາສະເໜີລັກສະນະໃໝ່ ເຊັ່ນ: ໄລຍະເວລາທີ່ຈະເບິ່ງການພັດທະນາຂອງແຜ່ນຜ້າຕະຫຼອດເວລາ.

ເບິ່ງເພີ່ມເຕີມ 

 [Generator], ເປັນວຽກງານສິລະປະພິກເຊວທີ່ຮ່ວມມືກັນທີ່ສ້າງຂຶ້ນໃນປີ 1986
 The Button (Reddit), ການທົດລອງ April Fools' Day ໃນປີ 2015

ອ້າງອີງ